Projektas

PRIENŲ RAJONO SAVIVALDYBĖS TARYBA

SPRENDIMAS

DĖL SAVIVALDYBĖS TURto investavimo ir UAB „PRIENŲ VANDENYS“ ĮSTATINIo KAPITALo DIDINIMO turtiniu įnašu

2021 m. lapkričio Nr. T1-

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6 ir 7 punktais, 4 dalimi, Lietuvos Respublikos akcinių bendrovių įstatymo 20 straipsnio 1 dalies 18 punktu, 45 straipsnio 5 dalimi, 49 straipsniu, 50 straipsnio 1 dalimi, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“ 5 punktu, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir įvertinusi UAB „Apus turtas“ 2021 m. rugpjūčio 3 d. turto vertės nustatymo ataskaitą Nr. 21/254 NT bei 2021 m. spalio 1 d. turto vertės nustatymo ataskaitą Nr. 21/255 NT, Prienų rajono savivaldybės taryba nusprendžia:

1. Perduoti UAB „Prienų vandenys“ (kodas 170639781) Prienų rajono savivaldybei (toliau – Savivaldybė) nuosavybės teise priklausantį šio sprendimo priede nurodytą turtą, kurio bendra nepriklausomo turto vertintojo nustatyta rinkos vertė – 266472,30 Eur (du šimtai šešiasdešimt šeši tūkstančiai keturi šimtai septyniasdešimt du eurai 30 ct).

2. Nustatyti, kad šio sprendimo priede nurodytas Savivaldybei nuosavybės teise priklausantis turtas investuojamas didinant UAB „Prienų vandenys“ įstatinį kapitalą.

3. Pavesti, kad Savivaldybės administracijos direktorius, UAB „Prienų vandenys“ Savivaldybei priklausančių akcijų valdytojas, priimtų sprendimą padidinti UAB „Prienų vandenys“ įstatinį kapitalą 266472,30 Eur vertės turtiniu įnašu, išleidžiant 91887 (devyniasdešimt vieną tūkstantį aštuonis šimtus aštuoniasdešimt septynias) paprastąsias vardines akcijas, kurių kiekvienos nominali vertė – 2,90 Eur. Visos išleistos naujos akcijos perduodamos Prienų rajono savivaldybei.

4. Pavesti UAB „Prienų vandenys“ direktoriui parengti bendrovės įstatų naują redakciją, juos pasirašyti, įstatus pateikti tvirtinti Savivaldybės administracijos direktoriui ir įregistruoti Juridinių asmenų registre.

5. Įpareigoti Savivaldybės administracijos direktorių:

5.1. patvirtinti UAB „Prienų vandenys“ įstatinį kapitalą ir įstatus;

5.2. pasirašyti akcijų pasirašymo sutartį ir šio sprendimo priede nurodyto turto perdavimo–priėmimo aktą.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras